《以庐山三叠泉宁张宗瑞》
宋代·汤巾

九叠峰头一道泉，分明来处与云连。
几人竞赏飞流胜，今日方知至味全。
鸿渐但尝唐代水，涪翁不到绍熙年。
从兹康谷宜居二，试问真岩老咏仙。

作者简介：饶州安仁人，字仲能，号晦静。汤千弟。宁宗嘉定七年进士。兄主朱熹之学，巾则主陆九渊之学。初为繁昌簿，历制置司干官，仕至郡守。